«2 НАУРЫЗ – СІРІҢКЕ  КҮНІ» 
ТАҚЫРЫПТЫҚ  КҮН


Мақсаты: Балалардың сіріңке туралы білімдерін кеңейту.
Міндеттері:
БМ: Балаларға сіріңке  туралы түсінік беру.
ДМ: Танымдық белсенділігін, ақыл-ой қабілеттері мен білуге құштарлық-тарын арттыру. Белсенді сөздік қорларын кеңейту. 
ТМ: Ұқыптылыққа, жауапкершілікке тәрбиелеу.  
Көрнекелік жадығат: сіріңке салынған қораптар, сіріңке және сіріңкеден жасалға заттар бейнеленеген суреттер.
Сөздік жұмыс: сіріңке
Қостілділік компонент: сіріңке – спички.

Іс-шараның барысы:

І КҮН ЖАРТЫСЫНДА

Кіріспе әңгіме «Сіріңке  туралы».
-Балалар,  мына жұмбақтың шешімін табыңдаршы.
Елу тентек тып-тыныш, 
Бір сарайда жатады.
Тысқа шықса біреуі, 
Жарқ етіп от шашады. (сіріңке)
-Дұрыс. Бұл сіріңке  (балаларға сіріңке салынған қорапты көрсетеді). Сіріңке– бір жақ ұшына оңай жанатын қоспа жағылған жіңішке ағаш таяқша (шырпы).  Сіріңкені ойлап тапқан  ағылшын өнертапқышы Джон Уолкер деген адам.
-Балалар, сіріңке бізге не үшін керек? (балалардың жауаптары: от жағу үшін).
-Жақсы. Балалар, біз сендермен әр түрлі қызықты бір нәрсеге байланысты күндермен танысамыз. Мысалы, балмұздақ күні, мысықтар күні, мейірімділік күні. Бүгін біз сендермен  сіріңке күні туралы әңгімелейміз. Бүгін 2 Наурыз күні – сіріңке күні деп саналады. Бұл қызықты күн, ол бізге сіріңкенің маңыздылығы мен әр үйде оның қажетілігі туралы ескертеді.

Әңгіме «Сіріңкенің пайдасы мен зияны».
-Балалар, айтыңдаршы сіріңкенің қандай пайдасы бар? (балалардың жауаптары).
-Иә, сіріңке ол күнделікті тұрмыста  арзан, пайдалы және ыңғайлы отты шығару құрал. Мысалы, үйді жылытқан үшін пешті сіріңкемен жағасыз, шайнекті қайнату үшін,  пли-таны жағамыз, орманға демалуға барғанда адамдар түндеп қалса алау отты жағып жылынады
-Ал, сіріңкенің зияны қандай? (балалардың жауаптары).
-Иә, байқамастан сіріңкені сөндірмей қалтырсаң, өрт  шығуы мүмкін.

«Сіріңкеден не жасауға болады?» бейнесюжеттерді көру.

ІІ КҮН ЖАРТЫСЫНДА

Шығармашылық жұмыс  «Сіріңкеден атты жасау».
Қажетті құралдар: бала санына қарай: тақтайша, майлықтар, ермексаз, сіріңкелер, қатырма қағаз; үлгі жұмыс; аттың суреті немесе ойыншығы.
-Балалар, біз сендермен «Сіріңкеден не жасауға болады?» атты бейнесюжеттерді кһріп шықтық. Сіріңкеден көптеген нәрсе жасауға болады екен. Бізде бүгін сіріңкеден бірдемені жасап көрейік.
-Балалар, мына суретте не бейнеленген? (ат)
-Дұрыс. Ол қандай жануар? (ол үй жануары).
-Бүгін біз сендермен атты сіріңкеден жасап көрейік.
Үлгі жұмысқа назар аудартады.
-Бізге керек қарыма қағаз, ермексаз, сіріңкелер. Алдымен қатырма қағаздың беттің   жартысына көк түсті, ал екінші жартысынаа жасыл түсті ермексазды  жағамыз.
-Содан соң  сіріңкеден аттың бейнесің құрастырамыз. Алдымен бес сіріңкені алып көк пен жасыл түсті ермексаздар қосылған орынна төмен ермексаздың ұстіне басып орналастырамыз.
-Енді жан-жаққа қиғаштап, төмен және жоғары аяқтарын, құйрығын, басын жасаймыз. Аяқтары мен құйрығын екі, ал басына үш сіріңкеден жасаймыз.
-Тағы төрт сіріңке алып, бетін –тұмсығын жасаймыз. 
-Суретті ермексаздан гүлдерді мүсіндеп толықтыруға болады. Біздің атымыз алаңқайда жайылып жүргендей.

